in-નવસારી:   લગ્ન જીવન દરમ્યાન પતિથી મન ભરાઈ ગયા બાદ પરિણીતા એક પછી એક બે યુવાનના પ્રેમમાં પડી હતી, અને પ્રથમ પ્રેમીના ત્રાસથી છૂટવા હત્યા કર્યાનો ચોંકાવનારો બનાવ સામે આવ્યો છે,    લગ્નજીવનના ભંગાણ બાદ પરિણીત મહિલાના ચકચારી પ્રેમ પ્રકરણના બનાવની મળતી વિગત મુજબ નવસારીના વિજલપોર વિસ્તારમાં રહેતી કોમલબેનનું(નામ બદલાવેલ છે) લગ્ન જીવનમાં પતિ સાથે અણબનાવ સર્જાતા લગ્ન સંસારમાં ભંગાણ સર્જાયું હતું,   દરમ્યાન સુરતમાં સાથે નોકરી કરતા મોહમ્મદ નામના યુવક સાથે આંખ મળી જતા કોમલબેનને મોહમ્મદ નામના યુવક સાથે પ્રેમ સંબંધ બંધાયો હતો, પરંતુ આ પ્રેમ પ્રકરણ પણ લાંબુ ચાલ્યું નહીં અને છેલ્લા 9 મહિનાથી બન્ને વચ્ચેનો પ્રેમ તૂટી ગયો હતો,   ત્યારબાદ આ સ્વરૂપવાન મહિલાના જીવનમાં ફરીથી નવો પ્રેમી મનીષ આવ્યો અને બંને વચ્ચે ફરીથી નવા પ્રેમપ્રકરણની શરૂઆત થઈ હતી.